2018/19 õppeaastal osaleb Tallinna Kunstigümnaasium Tallinna Ülikooli Tulevikukooli kooliarendusprogrammis. Programmi raames viiakse koolis ellu huvitundide süsteem, kus kõik põhikooli õpilased saavad igal trimestril osaleda ühes huvipõhises tunnis. Uuenduse eesmärk on tõsta õpilaste motivatsiooni, suurendada vastutust ja vähendada koolipäeva-siseseid puudumisi. Koostöös Tallinna Ülikooliga töötatakse programmi raames välja mõõdikud, mille abil eesmärkide saavutamist hinnata.
#000000
2017/18 õppeaastal osales grupp 6.-12. klassi õpilasi televisiooniprojektis, mille raames toimusid töötoad koostöös Eesti Rahvusringhäälinguga. Õpilased said põhjalikke teadmisi režissööri-, operaatori- ja saatejuhi tööst ning katsetasid ka ise telesaate loomist. Projekti rahastasid Integratsiooni Sihtasutus ning Haridus- ja Teadusministeerium.
#000002
2018. aasta kevadel läbis koolimeeskond õpiürituse „Tallinna Kunstigümnaasiumi uuenduslike praktikate rikastamine põhikooli, erakooli ja riigigümnaasiumi eeskujul“, mille raames toimus väljasõit Väätsa Põhikooli, Jõgevamaa Gümnaasiumisse ja Tartu Erakooli. Külastuse käigus tutvuti teistes koolides kasutusele võetud innovaatiliste lahendustega ning saadi inspiratsiooni huvitundide käivitamiseks 2018/19 õppeaastal. Õpetajate väljasõidu ajal lahendasid õpilased digipäevade raames iseseisvalt ülesandeid. Õpiürituse jätkuna toimus juunikuus õpetajatele Tartu Erakooli direktori Marjeta Venno koolitus. Projekti rahastas Euroopa Sotsiaalfond.
#000003
RITA-RÄNNE projekt aitab välja töötada teaduslikult põhjendatud innovaatilisi lähenemisi rände ja lõimumise protsesside juhtimiseks Eestis, eesmärgiga aidata kaasa majanduse arengule ja ühiskonna sidususe suurenemisele. Tallinna Kunstigümnaasiumis toimuvad selle projekti raames koosolekud ja uuringud, mis on suunatud õpilastele, vanematele ja õpetajatele.
#000004
Muukeelsete laste pereliikmete õpituba “Tere, kool!“
#000005
2018. aasta sügisel toimub Tallinna Kunstigümnaasiumis koostöös Eesti Lugemisühinguga Integratsiooni SA toel ja Kultuuriministeeriumi rahastusel projekt „Muukeelsete laste pereliikmete õpituba „Tere, kool!“.
#000006
Tegevus on suunatud sellele, et muukeelsed lapsevanemad ja teised pereliikmed saaksid sisse elada eestikeelse kooli tegemistesse ja söandaksid avardada oma eesti keele kogemust. Töö käivitub neljas koolis.
#000007
Rühm komplekteeritakse augusti lõpus, osavõtt on tasuta. Ajavahemikus septemberist kuni novembri lõpuni toimub õhtupoolikutel 7 kohtumist, sealhulgas päevane muuseumikülastus ja bussiekskursioon.
#000008
Lasteaed Pääsupesa sai toetust projekti „Õpime igal pool“ elluviimiseks Sihtasutuselt Innove „Alushariduse parimate praktikate jagamise õpiüritus“ raames.
#000009
Projekti toetas SA Innove tegevuse „Koolimeeskondade ühine õppimine haridusuuenduste rakendumiseks“ raames ja tegevuse „Õpetajate ja koolijuhtide professionaalse arengu toetamine“ elluviimiseks.
#000010
Projekti eesmärk on tihe koolimeeskondade koostöö ja ühine õppimine, kus ühise õppimise kultuur saab osaks haridusasutuste organisatsioonikultuurist. Organisatsioonides rakendatakse kaasava hariduse põhimõtteid ja kohalike kogukondade teadlikkus haridusvaldkonna suundumustest ja valikutest on suurem.
#000011
Projekti käigus toimus õppevisiit Virumaa lasteaedadesse, sisekoolitus, koolitus-seminar ja ühise õppimise käigus omandatud teadmiste ja kogemuste kasutamine igapäevatöös. Projekti viidi ellu 27.02.2017 kuni 30.06.2017. Projekti käigus loodud materjalide jagamiseks loodi ühine veebiruum, kus kajastati projekti käiku ja tulemusi. 
#000012
Projekti „Rahvuskultuurid kooli“ slaavi nukkude meisterdamise töötuba. Rahvuskultuuride ühenduste liit “LÜÜRA”
#000014
Projekti „Keskkonnahariduslikud programmid Tallinna koolidele 2015/16 õppeaastal“ õppekäigud
#000015
MÄSU Galerii – õpilastööde näitus.
#000016
KEAT projekti loengud ja praktilised tegevused.
#000017